EkBass/fiwiki-20250220-pages-articles huggingface dataset:
Joseph Merrick

Joseph Carey Merrick (5. elokuuta 1862 – 11. huhtikuuta 1890) oli viktoriaanisen ajan Englannissa elänyt mies, joka tunnettiin epämuodostumiensa vuoksi nimellä ”Elefanttimies”. ==Elämä== Merrick syntyi Leicesterissä kolmilapsisen perheen esikoisena. Hänessä alkoi näkyä epämuodostumia noin kolmevuotiaana. Hänen äitinsä kuoli pojan ollessa 11- tai 12-vuotias, ja noin 15–16-vuotiaasta alkaen hän asui köyhäintalossa, oli kengänkiillottaja kaduilla ja sai kuulla paljon pilkkaa työssään. Hän vietti suurimman osan elämästään sirkuksen vetonaulana. Myöhemmin hän saavutti rujon ulkomuotonsa vuoksi ihmisten ja jopa kuningatar Viktorian myötätunnon. Epämuodostuneiden ihmisten esitteleminen kuitenkin kiellettiin 1886. Merrickiä hoitanut lääkäri Frederick Treves otti tämän hoiviinsa vuonna 1886. Siitä alkaen hän eli lahjoitusvarojen varassa, ja Treves saattoi jopa laajentaa sairaalaansa yläluokan runsaan tuen ansiosta. Walesin prinssi Edvard (tuleva kuningas Edvard VII) vieraili tapaamassa Merrickiä ja piti tähän säännöllisesti yhteyttä. Merrick nukkui yleensä istuma-asennossa pystyäkseen hengittämään. Hän kuoli 11. huhtikuuta 1890 laskettuaan päänsä tyynylle, jolloin hänen niskansa murtui. ==Sairaus== Merrickin uskotaan kärsineen Proteus- oireyhtymästä, joka on perinnöllinen epämuodostumia aiheuttava sairaus. Tämä diagnoosi tehtiin vasta 1970-luvulla. Merrickin elinaikana lääkärit uskoivat hänen sairastavan elefantiaasia eli elefanttitautia. Merrickin luurankoa säilytetään Royal London Hospitalissa. Tutkijat ovat selvittäneet Proteus- oireyhtymästä kärsivien geenimuutoksia ja geenimutaation osuutta taudin syntyyn. Yhdysvaltalaisen National Genome Research -instituutin tutkijat löysivät sairastuneissa kudoksissa mutaation geenissä AKT1. Tutkijoiden tarkoituksena on varmistaa vielä Merrickin jäännöksistä, sairastiko hän Proteus-sairautta.Tutkijat löysivät "elefanttimiehen" geenin, Helsingin Sanomat, 3.8.2011 ==Filmatisoinnit== David Lynch on ohjannut Merrickin elämään löyhästi perustuvan elokuvan Elefanttimies (1980), jossa häntä näyttelee John Hurt. ==Muuta== Yhdysvaltalainen progressive metal -yhtye Mastodon on omistanut kappaleet ”Elephant Man”, ”Joseph Merrick” ja ”Pendulous Skin” Merrickille. == Lähteet == ==Aiheesta muualla== * Elephant Man , Rotten.com * The Elephant Man's Bones Reveal Mystery , About.com / Rare Diseases * The Curse of Elephant Man , Discovery Healt Luokka:Kehityshäiriöiset henkilöt Luokka:Englantilaiset henkilöt Luokka:Vuonna 1862 syntyneet Luokka:Vuonna 1890 kuolleet
Castor (tähti)

Castor (α Geminorum) on kuudesta komponentista muodostuva tähti Kaksosten tähdistössä. Castor ja Pollux ovat saaneet nimensä kreikkalaisen taruston kaksosten, Kastorin (lat. Castor) ja Polydeukeen (lat. Pollux) mukaan. Castor kuuluu Castorin liikkuvaan tähtiryhmään, jossa on myös mm. Vega ja Fomalhaut. Viimeistään vuonna 1718 huomattiin, että Castor on itse asiassa kaksoistähti. Saattaa olla, että Cassini oli havainnut tämän jo vuonna 1678. Castorin tähtijärjestelmässä on kuusi jäsentä. == Lähteet == == Aiheesta muualla == Luokka:Flare-muuttujat Luokka:Kirkkaimmat tähdet
Öljyntorjunta-alus Halli

thumb|Halli kesällä 2006 Pansiossa. Öljyntorjunta-alus Halli (kylkinumero 899) on Suomen ympäristöministeriön öljyntorjunta-alus, jonka miehittää operoinnista vastaava Rannikkolaivasto. Alusta käytetään öljyntorjuntatehtävien lisäksi huolto- ja kuljetustehtäviin. == Suunnittelu == Alus on 61,5 metriä pitkä. Sen leveys on 12,8 ja syväys 4 metriä. Aluksen uppouma on 2 100 tonnia. Aluksen voimanlähteenä on kaksi 975 kilowatin moottoria, joiden avulla se saavuttaa 11 solmun maksiminopeuden. Alus on luokiteltu jääkulkuluokkaan 1A. Aluksella on neljäntoista hengen miehistö. Alus kykenee keräämään öljyä 40 metrin leveydeltä ja sen tankkeihin mahtuu 1 400 kuutiota kerättyä materiaalia. == Palvelus == Syksyllä 2010 alus peruskorjattiin STX Finlandin Helsingin telakalla, jossa uudistettiin aluksen sähköjärjestelmä, apukoneet, hätägeneraattori, koneistovalvonta, öljynkeräys- ja merenkulkujärjestelmät sekä majoitustilat. Alus palasi valmiuteen kesäksi 2011. == Tietoja == *Valmistunut vuonna 1987, Hollmingin Rauman telakalla. *Pituus 61,5 metriä *Leveys 12,4 m *Syväys 4,0 m *Uppoama 1 400 tonnia *Maksiminopeus 12 solmua *Jäissäajokyky 60 cm / 4 kn *DP- paikallaanpitojärjestelmä *Miehistö 11+12 == Lähteet == ==Aiheesta muualla== *Öljyntorjunta-alus Hallin sisätiloja Finnan sivuilla *Halli harjoittelee öljyntorjuntaa Virossa (Merivoimat 21.5.2018) Halli Luokka:Palo- ja pelastustoimi Halli Luokka:STX Finlandin valmistamat alukset
Henrik III

Henrik III on ollut useiden hallitsijoiden nimenä: * Henrik III (940–989), Baijerin herttua * Henrik III (1017–1056), Pyhän saksalais-roomalaisen keisarikunnan keisari ja Saksan kuningas * Henrik III Leijona (1129–1195), Saksin herttua * Henrik III (1207–1272), Englannin kuningas * Henrik III (1379–1406), Kastilian ja Leónin kuningas * Henrik III (1551–1589), Ranskan ja lyhyesti myös Puolan kuningas * Henrik III (1553–1610), Ranskan kuningas Henrik IV:n hallitsijanimi Navarran kuninkaana
Pehr Brandell

Pehr Brandell (1. tammikuuta 1781 Piitime — 4. toukokuuta 1841 Ullånger) oli lukijalaisliikkeeseen kuulunut ruotsalainen pappi. == Elämä == Brandell lähti kotoaan 19-vuotiaana isänsä kuoltua. Hän teki töikseen postin kantoa, kunnes pestautui rengiksi. Vuonna 1802 hän koki ensimmäisen herätyksen eräässä tanssitilaisuudessa, jonka jälkeen hän alkoi varoitella tansseista myös tovereitaan. Vuonna 1806 hän kirjautui Piitimen triviaalikouluun. Rahavaikeuksien takia hän oli lopettaa koulun, mutta sai koulun rehtorilta taloudellista apua. Brandell vihittiin papiksi vuonna 1812 Högsjöhön. Vuonna 1817 hänet siirrettiin papiksi Noraan, jossa hän toimi yli 20 vuotta. Hän koki hengellisen murroksen todennäköisesti ensimmäisinä pappisvuosinaan. Ångermanlandissa tapahtui vuosina 1819–1823 lukijalaisuuden nopea leviäminen.Seppo Lohi, Sydämen kristillisyys, 2000, ISBN 951-8940-01-0, sivu 200 Herätys kasvoi voimakkaasti ja laajeni. Brandellin saarnoja ei ole säilynyt jälkipolville, sillä hän ei kirjoittanut saarnojaan. Juuri Noran kirkosta, jossa Brandell vaikutti, tuli Ångermanlannin keskeisin pyhäkkö. Noran kirkkoon mahtui yli 2 000 sanankuulijaa, ja kirkko tuli usein Brandellin saarnatessa ääriään myöten täyteen, kaukaakin tulleista kuulijoista.Seppo Lohi, Sydämen kristillisyys, 2000, ISBN 951-8940-01-0, Sivu 201 Brandellin apulainen, pastori Pehr Eric Bylund kirjoittaa vuosista 1823–1826 seuraavaa: ”Silloin hänen luonaan virtasi lakkaamatta autuutta etsiviä ihmisiä. Useita päiviä aamusta iltaan jonotti ihmisiä, jotka vanginvartijan tavoin kysyivät: Mitä minun pitäisi tehdä jne.”Seppo Lohi, Sydämen kristillisyys, 2000, ISBN 951-8940-01-0, sivut 201–202 Lapin Mariana tunnettu lappalaisnainen löysi elävän uskon juuri Brandellin avulla.Seppo Lohi, Sydämen kristillisyys, 2000, ISBN 951-8940-01-0, sivu 193 Lars Levi Laestadius tapasi Lapin Marian Åselessa vuonna 1844.Seppo Lohi, Sydämen kristillisyys, 2000, ISBN 951-8940-01-0, sivu 179 Laestadius ei todennäköisesti tavannut Brandellia ennen tämän kuolemaa.Seppo Lohi, Sydämen kristillisyys, 2000, ISBN 951-8940-01-0, sivu 202 == Lähteet == * === Viitteet === == Aiheesta muualla == * Pehr Brandell (in English) === Kirjallisuutta === * Gunnar Wikmark: Pehr Brandell och läseriet i Ångermaland under förra hälften av 1800-talet. Prästmötesavhandling. Svenska kyrkans diakoninstyrelses bokförlag. Stockholm. Örnsköldsvik 1952. Ågrens Boktruckeri Aktiebolag. 688 sivua. * Gunnar Wikmark: Pehr Brandell och brandellianerna. En kyrklig linje i 1800-talets norrlandsläseri. Svenska Kyrkans diakonistyrelses bokförlag. Stockholm. 1960. 46 sivua. Populaarinen lyhennelmä edellisestä teoksesta. * Therese Brandell: Pehr Brandell. En lefnadsteckning. Uppsala 1912. * Therese Brandell: Släkten Brandell. Några genealogiska och biografiska anteckningar. Uppsala 1912. *Uuras Saarnivaara, He elivät Jumalan voimassa. Kolmas osa. Ev. lut. Herätysseura, 1975. Luokka:Ruotsalaiset papit Luokka:Uskonnolliset julistajat Luokka:Vuonna 1781 syntyneet Luokka:Vuonna 1841 kuolleet
Eskimo-aleuttilaiset kielet

Eskimo-aleuttilaiset kielet on kielikunta, jonka kieliä puhutaan Grönlannissa, Kanadassa, Alaskassa ja Itä-Siperiassa. Yhteensä eskimo-aleuttilaisilla kielillä on noin 150 000 puhujaa. Suurin yksittäinen kieli on grönlanti (54 000 puhujaa). Näiden kielten tutkimusta nimitetään eskimologiaksi. Eskimo- aleuttilaisia kieliä on yritetty luokitella samaan luokkaan monien muiden kielikuntien kanssa kuten esim. indoeurooppalaiset, uralilaiset ja tšuktšilais-kamtšatkalaiset kielet. ==Luokittelu== Eskimo-aleuttilaiset kielet koostuvat kahdesta kieliryhmästä, jotka ovat eskimokielet ja aleuttilaiset kielet. Tarkempi kielten luokittelu on alla. Eskimokielet * Inuiittikielet ** grönlanti (inuit, kalaallisut) ** inuktitut ** inupiaq ** inuvialuktun * Jupikkikielet ** alaskanjupik ** alutiiq (aleuttienjupik, tyynenmerenjupik) ** naukaninjupik ** siperianjupik ** sireniki Aleuttilaiset kielet * aleutti == Lähteet == * Luokka:Seulonnan keskeiset artikkelit
Athanasios Suuri

Athanasios Suuri eli Athanasios Aleksandrialainen (joskus Atanasios; ; noin 298–373) oli kreikkalainen kirkkoisä ja Aleksandrian patriarkka. Hän puolusti voimakkaasti oppia Pojan ja Pyhän Hengen olemuksen yhteydestä Isään. Athanasios on yksi kuuluisimmista alkukristillisen ajan suurista kirkkoisistä, joka kunnostautui erityisesti areiolaisuutta vastaan käydyssä kiistelyssä. Ortodoksinen kirkko on antanut Athanasiokselle lisänimen Ortodoksisuuden isä, ja kirkko kunnioittaa Athanasiosta hänen kirkollisena muistopäivänään 18. tammikuuta. == Elämä == Athanasios osallistui Aleksandrian piispan Aleksandroksen sihteerinä Nikean ensimmäiseen yleiseen eli ekumeeniseen kirkolliskokoukseen ja herätti huomiota erinomaisella väittelytaidollaan.Halldorf 2000, s. 109. Vuonna 328 Aleksandros kuoli ja Athanasios valittiin hänen seuraajakseen. Muutaman vuoden päästä keisari Konstantinus määräsi että areiolaiset on otettava takaisin kirkon yhteyteen, mutta Athanasios kieltäytyi. Siitä seuranneiden levottomuuksien vuoksi Konstantinus karkotti Athanasioksen Egyptistä ja hänet lähetettiin Trierin piispaksi.Halldorf 2000, s. 110. Konstantinuksen kuoltua 337 Athanasios palasi Aleksadriaan. Paavi Julius kutsui hänet kuitenkin pian Roomaan, jottei hän aiheuttaisi kaupungissa jälleen levottomuuksia. Hän palasi Aleksandriaan uudelleen 346 juhlasaatossa, mutta joutui pakenemaan kaupungista kymmenen vuotta myöhemmin syttyneissä levottomuuksissa areiolaisten kanssa. Athanasios vetäytyi erämaahan, jossa hän vaelsi erakkoyhteisöstä toiseen kymmenen vuoden ajan.Halldorf 2000, s. 112. Pakonsa aikana Athanasios kirjoitti useita kirjeitä Nikean uskontunnustuksen puolesta. Hän yritti palata Aleksandriaan kahdesti joutuen molemmilla kerroilla poistumaan kaupungista. Vuonna 366 Athanasios saapui kuudennen kerran Aleksandriaan, ja hän sai pitää siellä piispanvirkansa kuolemaansa 373 saakka.Halldorf 2000, s. 113. == Teokset == Athanasioksen yksi suurimmista kirjallisista töistä on erämaaisä Antonios Suuren pyhimyselämäkerran Antonios Suuren elämä kirjoittaminen. Athanasios tutustui Antoniokseen oleskellessaan erämaaluostareissa. Elämäkerta käännettiin useille kielille ja se on aikakautensa merkittävimpiä hengellisiä klassikoita. Athanasioksen uskontunnustus on nimetty Athanasioksen mukaan. Se on kuitenkin todellisuudessa läntistä alkuperää ja latinankielinen. === Suomennetut teokset === * * * == Lähteet == * === Viitteet === == Aiheesta muualla == * Pyhä Athanasios Suuri. Ortodoksi.net. * Pyhän Athanasios Suuren synaksario Ort.fi * Saint Athanasius: On the Incarnation * Luokka:Aleksandrian paavit Luokka:Egyptiläiset henkilöt Luokka:Kirkkoisät Luokka:Kirkonopettajat Luokka:Pyhät Luokka:Raamatun kaanon Luokka:Seulonnan keskeiset artikkelit Luokka:Vuonna 298 syntyneet Luokka:Vuonna 373 kuolleet
Kolmas osapuoli

Kolmas osapuoli tarkoittaa tahoa, joka on kahden osapuolen välisessä suhteessa ulkopuolinen, mutta kuitenkin jotenkin osallistuu siihen. Esimerkiksi yksityishenkilö voi ostaa joltain valmistajalta laitteen. Tällöin ostaja ja valmistaja ovat kaksi ensimmäistä osapuolta. Monien laitteiden valmistajat myyvät niihin erikseen myös valmistamiaan lisävarusteita. Laitteen ostaja voi kuitenkin päättää ostaa lisävarusteen joltain muulta valmistajalta. Tämä valmistaja on kolmas osapuoli. == Videopeleissä == Videopeleissä kolmannella osapuolella (englanniksi 3rd party) tarkoitetaan jonkun muun kuin varsinaisen lisenssiomistajan valmistamaa tuotetta. Käsite on tuttu videopeleissä jossa johonkin pelisarjaan tehdään peli joka poikkeaa sen pääasiallisesta genrestä. Tällöin peliyhtiö tai julkaisija yleensä lisensoi tuotteen ulkopuoliselle kehittäjälle joka on yleensä erikoistunut tietyn genren peleihin. Esimerkiksi LucasArtsin Tähtien sota -pelit (Jedi Knight -pelisarja) on kehittänyt Raven Software. 3rd Party käsitteen alakäsitteenä voidaan pitää 2nd Partyä, joka on periaatteessa julkaisijan tai lisenssinomistajan alaisuudessa toimiva, mutta silti erillinen kehittäjä. Kuten LucasArtsin Rogue Squadron-avaruuslentopelit ovat sen sisäisen ryhmän, Factor 5:n kehittämiä. ==Lähteet== * Luokka:Oikeustiede Luokka:Videopelikäsitteet
Modaus

Modaus (, lyhennetty sanasta modifying) on laitteistojen tai ohjelmistojen muokkaamista siten, että saavutetaan ominaisuuksia tai toimintoja, joita alkuperäinen valmistaja ei ole suunnitellut. Autojen modaamista kutsutaan myös tuningiksi eli tuunaukseksi. ==Laitteistojen modaus== DVD-soittimia ja pelikonsoleita modataan usein aluekoodijärjestelmän ohittamiseksi; tällöin laitteessa on mahdollista käyttää muilta alueilta hankittuja levyjä ja pelejä. Osa pelikonsolimodauksista mahdollistaa myös laittomasti kopioitujen pelien pelaamisen. Modatuilla laitteilla voidaan käyttää emulaattoreilla esimerkiksi muille alustoille tarkoitettuja tuotteita. Elektroniikan omatoiminen modaaminen ei ole laitonta, mutta se rikkoo usein käyttöehtosopimusta ja vähintäänkin raukaisee tuotteen takuun. Tietokoneiden modauskulttuuriin kuuluu muun muassa koteloiden maalaaminen, valojen ja ikkunoiden asentaminen koteloon sekä koneen suorituskyvyn parantaminen ylikellottamalla ja erilaisia lisäjäähdyttimiä asentamalla. == Autot ja moottoripyörät == Autoista ja moottoripyöristä pyritään muokkamaan usein näyttävämpiä kuin tehdastuotetut. Autoihin voidaan vaihtaa esimerkiksi etu- ja takapuskurit sekä erilaisia listoja ja maalauksia. ==Videopelien modaus== Ensimmäisiä modauskulttuuria synnyttäneitä videopelejä olivat id Softwaren Doom ja Quake, mutta ahkerimmin modausta on harrastettu Half-Lifen pohjalta. Yksi Half-Lifen modi, terrorismin vastaiseen sotaan sijoittuva Counter-Strike, saavutti niin suuren suosion, että Valve Corporation teki siitä kaupallisen julkaisun. Modauskulttuuri jatkaa elämäänsä nykyäänkin lukuisten faniprojektien tukemana lukemattomissa peleissä. Half-Life 2:n Source-pelimoottorilla on tehty paljon pelejä, esimerkiksi Counter-Strike: Source ja Black Mesa Cities: Skylines -pelin modien tekemisestä on tullut joillekin maksava työ. The Forgotten City on The Elder Scrolls V: Skyrimin modi, joka on julkaistu itsenäisenä pelinä ammattimaisesti tehdyn ääninäyttelyn kanssa ja laajennetulla käsikirjoituksella. Alkuperäinen modi vaati sen tekijältä aikaa kun taas itsenäisen peliversion on tehnyt kolmen hengen ryhmä. Eräissä modeissa on epäilty olevan mukana haittaohjelmia. Steam-palvelusta on poistettu eräitä modeja, mutta varsinaisia haittaohjelmia näistä ei ole löytynyt. Eräs modi on tehnyt kiusaa henkilöille, joista sen tekijä ei pidä. ==Tietokoneiden modaus== Tietokoneen modauksessa tietokoneesta yritetään saada ulkoisesti näyttävämmän näköinen muokkaamalla sen koteloa. Yleisimpiä modaustapoja ovat erilaisten valojen (kuten katodivaloputkien ja LED-valojen) asentaminen ja tietokoneen kotelon maalaus sekä ikkunan asentaminen kotelon sivupaneeliin. Modifionti on varsin arvostettua LAN-tapahtumia kiertävien keskuudessa. Tietokonetta voidaan modata myös hiljaisempaan ja yksinkertaisempaan suuntaan näyttävien tehostemuokkausten ynnä muiden sellaisten sijaan. == Lähteet == == Aiheesta muualla == * Tero Laukkasen tutkimus Modding Scenes (Tampereen yliopiston Hypermedialaboratorio) Luokka:Modit
Kiiviköynnös

KiiviSuomen Lajitietokeskus: Kiivi – Actinidia deliciosa Viitattu 23.1.2024. eli kiiviköynnös (Actinidia deliciosa) on laikkuköynnösten sukuun kuuluva puuvartinen kiinalainen köynnöskasvi. == Hedelmä == :Pääartikkeli: Kiivihedelmä Kiivin hedelmä on hieman kananmunaa isompi ruskea hedelmä. Se on soikion muotoinen, ja sitä ympäröi ohut karvainen kuori. Erittäin makea hedelmäliha on helakanvihreä ydinosaa lukuun ottamatta, jossa se on valkoista. Siemenet ovat pieniä, hennosti purppuranvärisiä ja ympäröivät valkeaa hedelmälihaa. Kiinasta kasvin siemenet toi vuonna 1906 Uuteen-Seelantiin Isabel Fraser.Isabel Fraser Zesprikiwi Vuonna 1910 köynnöksistä saatiin ensimmäiset hedelmät. Lajin kaupallinen tuotanto kehittyi 1940-luvulla. Uudesta-Seelannista hedelmät tuotiin Eurooppaan, jossa sitä on saanut 1970-luvulta saakka. Nimi juontaakin juurensa Uuden-Seelannin kansallislintuun kiiviin, jota hedelmä muistuttaa.Uncle Paul == Kasvatus == Kiiviä voi myös kasvattaa itse huonekasvina. Siemeniä saa vaikkapa kaupassa myytävistä hedelmistä. Ennen kylvöä on kuitenkin muistettava, että kiivin siemeniä on vähän aikaa lioitettava haaleassa vedessä, jotta kaikki hedelmäliha irtoaisi siemenistä. Kiivin siemenet tarvitsevat yleensä myös viikon kylmäkäsittelyn jääkaapissa, jotta siemenet itäisivät. Kylvä siemenet tavalliseen kostutettuun kylvömultaan mullan pinnalle, peitä ohuesti mullalla ja sulje ruukku muovipussiin, johon on painettu ilmareikiä neulalla. Vie kylvös johonkin hajavaloiseen paikkaan n. 23–24 °C:n lämpötilaan. Siemenet itävät 1–2 viikon sisällä. Kun siemenet ovat itäneet, niin siirrä taimet varovasti omiin ruukkuihinsa. == Lähteet == == Aiheesta muualla == * Finto: Kassu – Kasvien suomenkieliset nimet: Kiivi (Actinidia deliciosa) Luokka:Laikkuköynnökset
Kōji Kondō

Kōji Kondō () (s. 13. elokuuta 1961, Nagoya) on japanilainen säveltäjä, joka on tullut tunnetuksi lukuisista videopelisävellyksistään, jotka kaikki ovat olleet Nintendon peleihin. Kondō loi alkuperäisen Super Mario -tunnusmusiikin, joka lukeutuu maailman tunnetuimpiin videopelimusiikkeihin. Kondō toimii edelleen aktiivisesti videopelien säveltämisessä ja hänen tunnetuimpia teoksiaan ovat The Legend of Zelda -pelien musiikit. Kōji Kondō pitäytyy sävellyksissään varsin tarkasti japanilaisen musiikkikulttuurin rajoissa (vaikka poikkeuksiakin on) toisin kuin monet muut japanilaiset videopelimusiikin säveltäjät, joiden tuotokset kuulostavat usein paljon länsimaisemmilta. == Aiheesta muualla == * * Kōji Kondōn profiili Square Enix Music Onlinessa * Kōji Kondō Last.fm:ssä * Luokka:Japanilaiset säveltäjät Luokka:Nintendon henkilöstö Luokka:Videopelimuusikot Luokka:Vuonna 1961 syntyneet Luokka:Elävät henkilöt
Kerberos (lehti)

Kerberos oli neljä kertaa vuodessa ilmestynyt helsinkiläinen kulttuurilehti. Sen päätoimittaja oli runoilija Timo Hännikäinen. Kerberosta julkaisi Savukeidas Kustannus. Lehti lopetti toimintansa vuonna 2014. ==Lähteet== Luokka:Suomalaiset kirjallisuuslehdet Luokka:Ilmestymästä lakanneet suomalaiset aikakauslehdet
Striptease

Striptease on eroottista viihdettä, jossa esiintyjä riisuutuu katsojien edessä kokonaan tai osittain alastomaksi. Striptease-esiintyjä eli strippari voi olla nainen tai mies, mutta useimmat ovat naisia. Strippareita esiintyy paljon erotiikkaravintoloissa ja -klubeilla. Esiintymislavalla on usein tanko, jonka ympärillä esiintyjä seisoo tai liikkuu. Strippareita tilataan myös yksityistilaisuuksiin, kuten poikamiesiltoihin. Jotkut pornoesiintyjät työskentelevät kiertelevinä strippareina. Eri klubeilla on omat sääntönsä sen suhteen, kuinka paljon alastomuutta esitykset sisältävät. Tämä riippuu joskus siitä, mitä maan tai osavaltion laki sallii. Striptease-esiintyjä voi riisuutua kokonaan alastomaksi, tai hän voi jättää ylleen esimerkiksi bikinit tai niiden alaosan. Jos esitys tapahtuu lavalla, esiintyjän ja yleisön välillä ei ole fyysistä kontaktia. Esiintyjä voi myös kiertää yleisön joukossa, tanssia pöydillä tai tarjota yksityisesityksiä takahuoneessa. Sylitanssissa strippari asettuu aivan istuvan katsojan polvien väliin, ja esitykseen voi liittyä fyysinen kontakti ja jopa katsojan laukeaminen vaatteidensa alla. Esitystensä välissä esiintyjät saattavat seurustella yleisön kanssa. Strippaaminen on luonteeltaan julkista voyeurismia, jossa esiintyjiä vain katsellaan, eivätkä he normaalisti myy seksiä. Tulonsa stripparit saavat katsojilta saamistaan tipeistä, katsojien tilaamista juomista sekä yksityisesityksistä.Lasse Kerkelä, Minna Passi, Antti Tiainen: Stripteasella tahkotaan rahaa verottajalta piilossa. Helsingin Sanomat 24.4.2008. Striptease syntyi 1800-luvun Yhdysvalloissa, missä esityksiä nähtiin monenlaisissa yhteyksissä, kuten ilotaloissa ja burleskiesityksissä. Suhtautuminen naisten stripteaseen on jakanut feministit kahteen leiriin. Joillekin striptease edustaa naisten esineellistämistä, mutta toisille se edustaa seksuaalista itseilmaisua ja yksilönoikeutta. Islannissa strippiklubit kiellettiin vuonna 2010. == Lähteet == == Aiheesta muualla == * Kati Latva-Teikari: Strippaaminen vaatii pokkaa. Yle 12.5.2009. * Minna Passi, Antti Tiainen: Susasta tuli strippari sattumalta. Helsingin Sanomat 26.4.2008. Luokka:Alastomuus Luokka:Eroottinen tanssi Luokka:Seksiala Luokka:Englanninkieliset sanat ja sanonnat
Meulaboh

Meulaboh on kaupunki Sumatran saarella Indonesiassa Acehin maakunnassa. Se sijaitsee 175 km Banda Acehista kaakkoon. Meulaboh oli Vuoden 2004 Intian valtameren maanjäristyksen pahiten tuhoutuneita alueita. Se sijaitsee ainoastaan 150 km järistyksen keskustasta. Tsunami tuhosi kaupungin rakennuksia ja huuhtoi kalastaja-aluksia jopa 3 km sisämaahan. Arvioiden mukaan 40 000 kaupungin 120 000 asukkaasta kuoli. Ennen tsunamia kaupunki oli yksi läntisen Sumartan tärkeimmistä satamista. == Lähteet == == Aiheesta muualla == Luokka:Indonesian kaupungit
Specific Carbohydrate Diet

Specific Carbohydrate Diet eli SCD-ruokavalio on ruokavalio, jossa pyritään pitkäketjuisten ja kompleksisten hiilihydraattien määrän rajoittamiseen. Se on tarkoitettu Crohnin tautia, keliakiaa, colitis ulcerosaa tai reumasairauksia sairastaville tai henkilöille, jotka kärsivät ruuansulatusjärjestelmän toiminnallisista häiriöistä. Elaine Gottschallin kirjaan "Breaking the Vicious Cycle" perustuvan ruokavalion taustalla on Sidney V. Haasin keliaakikoille 1920-luvulla kehittämä ruokavalio. Alkuvaiheen jälkeen ruokavalioon kuuluvat mm. useimmat vihannekset ja hedelmät, liha, kala, muna, kovat juustot, palkokasvit ja rasvat. Hieman paleoruokavalion tapaan SCD suosii perusruoka- aineita einesten ja prosessoidun tai teollisesti valmistetun ruoan sijaan. Makeutusaineena voi käyttää hunajaa tai makeita hedelmiä. Sallitut hiilihydraatit koostuvat pääosin monosakkarideista, jotka eivät tarvitse mahahappokäsittelyn lisäksi pilkkomista ohutsuolessa, vaan ne imeytyvät suoraan suolen pintasolujen läpi verenkiertoon. Ruokavaliosta puuttuvat mm. viljatuotteet sekä tärkkelys kuten peruna ja riisi sekä laktoosipitoiset maitotuotteet. Ruokavalio ei ole hoitomuotona virallinen, koska siitä ei ole tehty riittävästi lääketieteellisiä tutkimuksia. == Aiheesta muualla == * Suomenkieliset SCD-sivut Luokka:Erityisruokavaliot
Bitch Alert

Bitch Alert oli vuonna 1997 perustettu suomalainen riot grrrl- ja punk rock -yhtye, johon kuuluivat Heinie (laulu, kitara), Maritta (rummut) ja Kimmo (basso). Yhtye julkaisi neljä studioalbumia ja yhden kokoelmalevyn. == Historia == Yhtye perustettiin alun perin 1997 Helsingissä, jolloin siinä soitti Heinien ja Marittan lisäksi basisti Maria. Myöhemmin Maria kuitenkin erosi ja tilalle tuli Kimmo. Vuonna 2000 yhtyeen nimi Bitch muuttui Bitch Alertiksi levytyssopimuksen yhteydessä. Ennen levytyssopimusta Poko Rekordsin kanssa, Bitch Alert teki kolme demoa: ...Mama, Wanna Play My Barbies No More... (1998), Baby (1998) ja 3rd Demo Tape (1999). Ensimmäinen single oli ”God Doesn't Like Me”. Ensimmäinen levy-yhtiön kautta julkaistu single Monday/Pornstar ilmestyi tammikuussa 2001. Yhtye sai hyvän vastaanoton myös ulkomailla. Vuonna 2003 Saksassa julkaistiin EP He's so Cute. Kesällä 2004 Bitch Alert oli kiertueella Isossa-Britanniassa ja siellä julkaistiin EP Monday sekä ...rriot! -albumi. Yhtye lopetti keväällä 2008. Bitch Alertissa soitti lukuisia sessiokitaristeja. Pisimpään tällaisena toimi Candy Cane -yhtyeen solisti Marko Neuman, joka soitti myös usealla Bitch Alert -levyllä. Neumanin jälkeen Bitch Alertin livekitaristeina vaikuttivat The Prisondreamin vokalisti-kitaristi Jukka Kujansivu, joka soitti muun muassa yhtyeen Englannin-kiertueella, Brightboy-laulaja Antti Westman sekä Incredible Nothing -laulaja Jukka Åkerman. Kappaleista ”Monday”, ”Loveson”, ”Sandy” ”Latenight Lullaby” ja "Skeleton" on tehty musiikkivideot. == Julkaisut == === Albumit === * * * * * === EP:t === * * * * === Singlet === * * * * * * * * * == Lähteet == == Aiheesta muualla == * * Bitch Alert Poko Rekordsin sivuilla * Marko Liuksialan kuvagalleria Tampereen keikoilta Luokka:Suomalaiset punkyhtyeet Luokka:Suomalaiset alternative rock -yhtyeet
Numerologia

Numerologia on okkulttinen näennäistiede, jonka mukaan henkilön syntymähetken ja nimen sisältämien kirjaimien lukuarvoista voidaan laskea erilaisia henkilön luonteeseen, tulevaisuuteen ja kohtaloon liittyviä asioita. Nimi tulee latinan sanasta numerus. Numerologiassa on piirteitä astrologiasta ja horoskoopeista. Kreikkalaista Pythagorasta (582–496 eaa.) pidetään numerologian perustajana. ==Katso myös== * Gematria * Isopsefia == Kirjallisuutta == * * * Luokka:Seulonnan keskeiset artikkelit
Memel

Memel voi tarkoittaa jotain seuraavista: *Liettuassa sijaitsevan Klaipėdan kaupungin saksankielinen nimi *Niemenjoen saksankielinen nimi *Memelin alue, ensimmäisen maailmansodan jälkeen luotu Kansainliiton mandaattihallintoalue nykyisessä Liettuassa *Memelin taistelu, Klaipėdan hallinnasta toisessa maailmansodassa käyty taistelu 1944–1945
Universal Media Disc

Universal Media Disc (UMD) on Sonyn kehittämä tallennusmedia, jota käytetään PlayStation Portablessa (PSP). UMD on kehitetty erityisesti PSP:tä varten ja toisin kuin Sonyn MiniDisc-levyjä, tyhjiä UMD-levyaihioita ei aiota laskea myyntiin piratismin välttämiseksi. Levylle voidaan tallentaa 1,8 gigatavua pakattua dataa – kuten pelejä, elokuvia tai musiikkia. UMD-elokuvien valmistus lopetettiin vuonna 2011 heikkojen myyntitilastojen takia. ==Tekniset tiedot== * Halkaisija: 60 mm * Enimmäiskapasiteetti: 1,8 Gt (yksipuolinen kaksikerroslevy, yksikerroslevy: 900 Mt) * Laserin aallonpituus: 660 nm (punainen) == Lähteet == == Aiheesta muualla == Luokka:Digitaaliset tallennusmediat
Sosiaali- ja terveysalan tutkimus- ja kehittämiskeskus

Sosiaali- ja terveysalan tutkimus- ja kehittämiskeskus (lyhenne Stakes) oli Suomen sosiaali- ja terveysministeriön hallinnonalalla vuosina 1992–2008 toiminut asiantuntijakeskus, jonka ydintoimintoja olivat tutkimus, kehittäminen ja tietovarannot. Stakes aloitti toimintansa 1. joulukuuta 1992, jolloin sen edeltäjä, 1. maaliskuuta 1991 perustettu Sosiaali- ja terveyshallitus lakkautettiin. Sosiaali- ja terveyshallitus oli puolestaan luotu yhdistämällä Lääkintöhallitus ja Sosiaalihallitus.. Stakes toimi vuodesta 2002 Helsingissä Sörnäisten rannassa. Vuoden 2006 lopussa Stakesilla oli 474 työntekijää. Noin 70 prosentilla henkilöstöstä oli korkeakoulututkinto, viidenneksellä oli tohtorintutkinto. Naisia henkilöstöstä oli 74 prosenttia. Vuoden 2009 alussa Stakes yhdistyi Kansanterveyslaitoksen kanssa. Uuden organisaation nimeksi tuli Terveyden ja hyvinvoinnin laitos (THL), ja sen johtajaksi valittiin Kansanterveyslaitoksen pääjohtaja, LKT Pekka Puska. ==Pääjohtajat== *Vappu Taipale 1992–2008 * Matti Heikkilä 2008 *Mauno Konttinen 2008 ==Lähteet== ==Aiheesta muualla== * Stakesin verkkopalvelu Luokka:Suomen entiset viranomaiset ja keskusvirastot Luokka:Suomen tutkimuslaitokset Luokka:Sosiaali- ja terveysministeriö
Inuktitut

Inuktitut (omakielinen nimi: ᐃᓄᒃᑎᑐᑦ, myös itäisen Kanadan inuktitut) on inuittikieli, joka kuuluu eskimo-aleuttilaisen kielikunnan eskimokielten haaraan. Inuktitut on polysynteettinen kieli. Inuktitutia puhutaan kaikilla alueilla puurajan pohjoispuolella Kanadassa: osissa Newfoundlandin ja Labradorin ja Quebecin provinsseja, jossain määrin Manitoban koillisosassa sekä Nunavutissa ja Luoteisterritorioissa. Sitä on puhuttu myös Pohjoisen jäämeren rannalla Yukonissa. Tunnettuja murteita kielellä on kolme. Kielen katsotaan olevan uhanalainen. Kieltä kirjoitetaan inuktitutin tavumerkistöllä ja latinalaisin aakkosin. Raamattu käännettiin inuktitutiksi vuonna 1826. Vuoden 2001 elokuva Atanarjuat – nopeajalka oli ensimmäinen inuktitutin kielellä käsikirjoitettu, ohjattu ja puhuttu pitkä näytelmäelokuva. Se sai monia kansainvälisiä elokuvapalkintoja ja on äänestetty Kanadan kaikkien aikojen parhaaksi elokuvaksi. == Puhujamäärä ja asema == Inuktitutin puhujien määrä vaihtelee lähteestä riippuen. Kanadan väestönlaskenta antaa arvioksi noin 30 000 puhujaa. Joissakin lähteissä määrä on 14 000 (vuonna 1991, L. Kaplan). The Canadian Encyclopedia antaa puhujamääräksi 39 700 vuoden 2016 väestölaskennan mukaan. Inuktitut on virallinen kieli Nunavutissa ja Luoteisterritorioissa. Sillä on laillinen asema myös Quebecin Nunavikissa ja joitakin oikeuksia Nunatsiavutissa, Labradorissa. == Fonologia == Inuktitutissa on 14 konsonanttia, jotka voivat esiintyä niin pitkänä kuin lyhyenäkin. Labiaalit Palataalit Alveolaarit Velaarit Uvulaarit Klusiilit p t k g q Frikatiivit v s Nasaalit m n ŋ Likvidat l ~ ɬ ʁ Approksimantit j Vokaaleja inuktitussa on kolme: [a], [i] ja [u]. Lähde: ==Katso myös== *Inuktitutin tavumerkit == Lähteet == == Aiheesta muualla == Luokka:Inuittikielet Luokka:Kanadan kielet Luokka:Nunavut Luokka:Uhanalaiset kielet
Murtovesi

Murtovesi on vettä, joka on suolapitoisempaa kuin makea vesi, mutta pitoisuus ei saavuta valtamerten veden suolapitoisuutta. Murtoveden suolapitoisuus on alle 24,6 promillea. Tätä pienemmillä suolaisuuksilla veden maksimitiheyden lämpötila on aina korkeampi kuin jäätymislämpötila; 24,6 promillessa lämpötilat ovat yhtä suuret. Murtovesialueita voi syntyä meriveden sekoittuessa makeaan veteen esimerkiksi jokisuistoissa. Sitä voi olla myös pohjavesissä ja lähteissä. Monet suolajärvet ja keitaat ovat murtovetisiä. Murtovesi aiheuttaa eliöstölle poikkeavat sopeutumisvaatimukset, mutta myös mahdollisuudet. Laajoja murtovesialueita ovat Itämeri, Mustameri ja Kaspianmeri. Murtovettä on myös monien suurten jokien estuaareissa. "estuary." The Columbia Electronic Encyclopedia, Sixth Edition. Columbia University Press., 2003. Answers.com 16 Nov. 2009. http://www.answers.com/topic/estuary == Lähteet == Luokka:Vesi
Runoilija

Runoilija on luova ja taiteellinen kirjailija, joka kirjoittaa runoja. Historian ensimmäisenä nimeltä tunnettuna runoilijana pidetään mesopotamialaista Enheduannaa 2200-luvulta eaa. Maailmankirjallisuudessa kuuluisia runoilijoita ovat muiden muassa Homeros, William Shakespeare ja Johann Wolfgang von Goethe. Suomalaisia runoilijoita ovat muun muassa J. L. Runeberg, Eino Leino, Edith Södergran ja Aila Meriluoto. == Aiheesta muualla == * Luokka:Runous Luokka:Taidealan ammatit
Eskimokielet

Eskimokielet on toinen eskimo-aleuttilaisen kielikunnan haaroista. Toisen haaran muodostavat aleuttilaiset kielet, joihin kuuluu ainoastaan aleutti. ==Luokittelu== Eskimokieliin kuuluu kaksi haaraa ja yhteensä kymmenen kieltä. Tarkempi luokittelu on alla. * Inuiittikielet ** grönlanti (inuit, kalaallisut) ** inuktitut ** inupiatun ** inuvialuktun * Jupikkikielet ** alaskanjupik ** alutiiq (aleuttienjuppik, tyynenmerenjuppik) ** naukaninjupik ** siperianjupik ** sireniki == Katso myös == * Eskimot == Lähteet == *
Aleuttilaiset kielet

Aleuttilaiset kielet on kieliryhmä, joka kuuluu eskimo-aleuttilaiseen kielikuntaan. Ryhmän ainoa kieli on Aleuteilla puhuttava aleutin kieli. Aleutit saapuivat nykyisille asuinsijoilleen Aasiasta yli 4000 vuotta sitten. Vähintään yhtä vanha on jako eskimo- ja aleuttikieliin. == Lähteet == Luokka:Eskimo-aleuttilaiset kielet ga:Ailiúitis
Sumu

Sumu on pilvi, joka on kosketuksissa maahan. Näkyvyys sumussa on määritelmällisesti alle yksi kilometri. Kun näkyvyys on 1–10 kilometriä, kyseessä on utu. Sumua syntyy joko silloin, kun ilman lämpötila laskee alle kastepisteen, tai kun ilman kosteus nousee ja saavuttaa kyllästystilan. Sumu koostuu noin millimetrin halkaisijaltaan olevista vesipisaroista, jotka ovat syntyneet näkymättömän vesihöyryn tiivistymisestä. Kovalla pakkasella pisarat voivat olla jäässä, jolloin on kyseessä jääkidesumu. == Sumun lajeja == Säteilysumua syntyy heikolla tuulella maa-alueen ylle, kun maanpinta jäähtyy ulossäteilyn seurauksena ja jäähdyttää yläpuolisen ilman. Joskus tuuli voi kuljettaa säteilysumun vesistön päälle. Näkyvyys säteilysumussa on yleensä 100–300 metriä. Yli neljän metrin tuulella ei säteilysumua voi syntyä, ja aiemmin syntynyt sumu hälvenee tai nousee sumupilveksi. Siirtymäsumussa eli advektiosumussa lämmintä ja kosteaa ilmaa virtaa kylmän ja märän alustan yli. Siirtymäsumua syntyy usein keväisin ja syksyisin merellä ja rannikolla, minkä vuoksi sitä kutsutaan usein merisumuksi. Tuulen nopeus on yleensä 3–7 metriä sekunnissa. Sumu saapuu tiheänä ja korkeana muurina, ja näkyvyys on usein alle 50 metriä. Paksusta haihtumissumusta voi sataa tihkusadetta. Siirtymäsumu voi kestää päiväkausia, ja se saattaa kattaa kerrallaan puolet Suomesta. Sekoitussumussa kylmää ilmaa sekoittuu kosteaan ilmaan. Sekoitussumuja esiintyy usein kesä- ja syysöinä järvillä ja merenlahdilla. Selkeänä ja tyynenä yönä lähes kastepisteeseen jäähtynyt ilma valuu maaston alaviin painanteisiin, kuten vesistöihin, joiden yllä ilma on lämpimämpää ja kosteampaa kuin maa-alueiden yllä. Kun ilmat sekoittuvat, saavutetaan kastepiste, ja vesistön yllä syntyy sumualue. Haihtumissumussa lämmin vesi haihtuu kylmään ilmaan. Se voi syntyä esimerkiksi silloin, kun avoimen meren päälle virtaa kylmää ilmaa, jolloin syntyvää sumua kutsutaan merisavuksi. Sulalle merelle virtaavan ilman on oltava kylmempää kuin −15 astetta, ja vedenpinnan yläpuolella täytyy olla lämpötilainversio, jotta vesihöyry ei sekoitu paksuun ilmakerrokseen. Näkyvyys voi olla jopa alle 50 metriä. Merisavua esiintyy Suomen rannikolla tyypillisesti marraskuusta tammikuuhun. Haihtumissumua voi syntyä myös, kun lämpimän rintaman sateesta haihtuu vettä, joka tiivistyy rintamasumuksi, tai kun kesäinen metsä höyryää sateen jälkeen. == Talvella == Lumipeite vähentää sumuja, ja sumut ovatkin harvinaisia 2–15 pakkasasteessa. Sitä kovemmalla pakkasella jääkiteistä muodostuneet säteilysumut alkavat jälleen yleistyä. Lumen sulaessa helmi–huhtikuussa syntyy sumua, jonka aiheuttaa usea syy samanaikaisesti. == Näkyvyys == Sumu huonontaa näkyvyyttä. Siitä on haittaa etenkin lentoliikenteelle. Laivoissa turvaudutaan tutkaan. Autoilijan on ajettava hitaammin ja käytettävä tarkemmin rajattuja, lähelle suunnattuja valoja. == Lähteet == == Aiheesta muualla == Luokka:Klimatologia Luokka:Sää Luokka:Seulonnan keskeiset artikkelit
Mika Saukkonen

Mika Saukkonen (s. 3. kesäkuuta 1966 Kouvolahttp://www.finnicakymenlaakso.fi/mielikuvia/mika_saukkonen.php ) on suomalainen urheilutoimittaja. == Urheilutoimittajana == Saukkonen aloitti vuonna 1994 MTV3-kanavan Tulosruudun toimittajana ja uutistenlukijana. Hän oli ensin toimittajana kaukalon laidalla ja myöhemmin juontajana sekä selostajana sunnuntaisin esitetyssä Hockey Night -ohjelmassa, jossa näytettiin jääkiekon SM-liigan otteluita. Saukkosen aisaparina toimi läpi lukuisten vuosien Timo Jutila. Hockey Night lopetettiin vuonna 2005, minkä jälkeen Saukkonen on jatkanut Tulosruudun urheilutoimittajana. Hän selostaa yhä jääkiekkoa sekä yleisurheilua MTV3-kanavalla, joka on hankkinut lähetysoikeudet muun muassa Jääkiekon maailmanmestaruuskilpailuiden ja jääkiekon Mestarien liigan näyttämiseen. Saukkonen kirjoittaa myös jääkiekkoaiheisia kolumneja MTV3:n Internet-sivuille. Saukkonen on kirjoittanut myös kolme urheiluaiheista elämäkertateosta: Juti - Timo Jutilan tarina (Docendo, 2017), Viimeinen voltti — Jari Mönkkösen tarina (Docendo, 2019) sekä Annimari Korte: Yli kaikkien aitojen (Tammi, 2021). == Muu ura == Saukkonen suoritti varusmiespalveluksensa Lahden Urheilukoulussa ja on sotilasarvoltaan alikersantti. Saukkonen on koulutukseltaan luokanopettaja. Keskimatkojen juoksijana Saukkonen saavutti SM-hopeaa 4 × 1 500 metrin viestijuoksussa vuonna 1989 Kouvolan Urheilijain joukkueessa sekä nuorten sarjoissa yhdeksän SM-mitalia. Saukkonen osallistui syksyllä 2024 Tanssii tähtien kanssa -kilpailuun. == Lähteet == Luokka:Suomalaiset urheiluselostajat Luokka:Suomalaiset urheilutoimittajat Luokka:Suomalaiset keskimatkojen juoksijat Luokka:Vuonna 1966 syntyneet Luokka:Elävät henkilöt
Antrean verkko

Antrean verkko on Karjalankannakselta, Antrean Korpilahden kylästä, vuonna 1913 löytynyt kalaverkko ajalta noin 8540 eaa. Se on yksi maailman vanhimmista kalaverkoista. Juha Ylimaunun väitöskirjan mukaan verkko olisi kalaverkon sijaan hyljeverkko. Verkko ei ole enää esillä Suomen kansallismuseossa, vaan on siirretty varastoon. Antrean verkko on osa Antrean löydöksi kutsuttua löytöä. Sen teki syksyllä 1913 maanviljelijä Antti Virolainen eli "Ämm-Mati Antti" kotitilansa Ämmä-Mattilan suoniityllä syventäessään viemäriojaa, jolloin hänen lapioonsa osui joukko kivi- ja luuesineitä. Seuraavana kesänä Theodor Schwindt kävi paikalla ja totesi löytöpaikan tarkemman tutkimuksen arvoiseksi. Sakari Pälsi toteutti paikalla kaivauksen heinäkuun lopulla vuonna 1914. Kaivauksessa paikalta löytyi 18 verkon kohoa, 31 painokiveä ja hiukan itse verkkoa. Löydettyihin esineisiin kuului lisäksi kivi-, luu- ja sarviesineitä, tuohta ja mahdollisesti tulen teossa käytettyjä käävän paloja eli taulaa. Kaivauksen perusteella tavarat olivat joutuneet paikalle samalla kertaa yhdessä kasassa. Tavarat olivat kadotessaan ilmeisesti uponneet noin 10 metrin syvyyteen Ancylusjärven pohjasaveen. Verkko on upotessaan ollut mahdollisesti puikkariin koottuna. Itse verkko on kudottu tuhkapajun niinestä. Verkon solmimistapana on käytetty ns. ryssänsolmua, jota on käytetty vielä paljon myöhemminkin itäsuomalaisella alueella ja Virossa. Verkon silmäkoko on ollut noin 6 cm, mikä on sopinut esimerkiksi lahnan ja lohen pyyntiin. Männynkaarnakohojen pituus oli noin 30 cm ja paksuus noin 1 cm. Nyrkinkokoiset verkon painokivet eli kivekset oli kiinnitetty verkon paulaan kapeilla tuohinauhoilla. Kohojen ja kivesten lukumäärän perusteella verkon pituudeksi on arvioitu 27–30 metriä ja korkeudeksi 50–70 cm. Märkänä se on painanut kolmisenkymmentä kiloa, josta kivesten paino on ollut noin puolet. == Muut löydöt == Paikalta löytyneet kiviset työkalut ovat kookas kirveenterä, tasataltta, taltan teelmä sekä kourutaltta. Kourutaltta on valmistettu Äänisen viherliuskeesta. Kivikirveen tyyppiä esiintyy myös Virossa ja Itä-Karjalassa. Paikalta löytyi myös pieniä kvartsinsirpaleita, hiekkakivisiä hiomakiviä sekä pieniä sileitä luonnonkiviä. Löydetty luuaines on puolestaan enimmäkseen peräisin hirvestä. Silmiinpistävin löytynyt luuesine oli 27 cm pitkä ja 3,3 cm leveä luukärki, joka oli teritetty kvartsinsirpaleilla. Paikalta löytyneitä joutsenen putkiluiden palojen on arveltu olleen peräisin kourutaltasta, yksinkertaisesta huilusta tai pilleistä joita muun muassa saamelaisten tiedetään käyttäneen. Luuesineille tunnetaan vastineita Kundan kulttuurin piiristä Baltiasta ja Luoteis-Venäjällä. == Lähteet == Luokka:Antrea Luokka:Vuoksenranta Luokka:Suomen muinaisjäännökset Luokka:Venäjän esihistoria Luokka:Kivikausi Luokka:Venäjän muinaisjäännökset Luokka:Luovutettujen alueiden historia
Punjab

Punjab tai Pandžab (kirjoitetaan joskus Panjab) on alue Intian ja Pakistanin rajalla. Se oli aiemmin yhtenäinen alue, mutta nyt se on jakautuneena kahden valtion alueelle, Intian Punjabiin ja Pakistanin Punjabiin. Intian puolella Punjabin alueen koko on 50 362 km² ja asukasluku 28 miljoonaa (2011), Pakistanin alue on 205 344 km² ja asukasluku 91 miljoonaa. Nimi Punjab tarkoittaa ”viiden joen maata” ja muodostuu persian sanoista panj ’viisi’ ja aab ’vesi’. Nimi viittaa Indusjoen sivujokiin Beas, Chenab, Jhelum, Ravi ja Sutlej. Punjabin alue tuli brittien hallintaan Englannin Itä-Intian kauppakomppanian liitettyä sen itseensä 29. maaliskuuta 1849. Siitä tehtiin Brittiläisen Intian provinssi, jonka pääkaupungiksi tuli Lahore. Alue jaettiin 34 ruhtinaskuntaan, joiden paikalliset johtajat olivat provinssin kuvernöörin alaisia. Provinssi jaettiin kahtia vuonna 1947, kun Intia ja Pakistan itsenäistyivät. Sikhiläisyys on alueen pääuskonto Intian puolella. Noin 60 % asukkaista on sikhejä, 37 % hinduja ja loput 3 % ovat pääasiassa kristittyjä ja muslimeja. Pakistanin puolella punjabilaisten valtauskonto on islam, jota tunnustaa yli 99 prosenttia väestöstä. == Lähteet == == Aiheesta muualla == Luokka:Intian maantiede Luokka:Pakistanin maantiede
Munkki (täsmennyssivu)

Munkki voi tarkoittaa seuraavia: * munkki, luostarin miespuolinen asukas * munkki, uppopaistettu leivonnainen * munkit (Jasione), kellokasveihin kuuluva kasvisuku * Munkki, Matthew Lewisin romaani vuodelta 1796 * munkkilaiset, kansa länsisuomalaisissa tarinoissa * Munkki, sukunimenä: ** Olavi Munkki (1909–1978), suomalainen diplomaatti ** Vili Munkki (s. 2002), suomalainen jääkiekkoilija.
Partiolippukunta

Partiolippukunta on partiotoiminnan perusyksikkö. Lippukunnan koko on yleensä noin 20–200 partiolaista. Lippukunnan sisäisiä ryhmiä ovat laumat, vartiot ja vaeltajaryhmät. Lippukunnat voivat olla tyttö-, poika- tai yhteislippukuntia. Vuonna 2019 Suomessa oli 699 lippukuntaa, joista 79 prosenttia oli yhteislippukuntia. Keskusjärjestö Suomen Partiolaisten puitteissa toimivat lippukunnat kuuluvat johonkin 11 partiopiiristä, joiden jako myötäilee maakuntien rajoja, pois luettuna Finlands Svenska Scouter r.f., joka on Suomen ruotsinkielisten lippukuntien valtakunnallinen partiopiiri. Lisäksi Suomessa toimii pieni määrä keskusjärjestöön kuulumattomia lippukuntia. Lippukunnat ovat usein itsenäisiä, rekisteroityjä yhdistyksiä, joilla saattaa olla tukenaan taustayhteisö, joka usein on seurakunta. Taustayhteisönä saattaa toimia myös aatteellinen tai uskonnollinen yhdistys, kunta, vanhempainneuvosto tai yritys. Taustayhteisö rahoittaa lippukunnan toimintaa joko kustantamalla lähes koko toiminnan tai avustamalla lippukuntaa jonkin verran. Monet lippukunnat hankkivat rahoitusta toimintaansa myös myymällä erilaisia tuotteita, paketoimalla lahjoja jouluna tai muilla tempauksilla. Perinteisin varainhankintakeino on partiolaisten adventtikalenteri. Adventtikalenterin toivat Suomeen partiotytöt jo vuonna 1947. Kalenterin ensimmäinen luukku avataan ensimmäisenä adventtina, viimeinen jouluaattona. Luukkujen perinteisiä kuva-aiheita ovat esimerkiksi adventtikynttilät, itsenäisyyspäivän Suomen lippu, Lucian päivän Lucia-neito ja jouluaaton Jeesus-lapsi. == Meripartiolippukunnat == Meripartiolippukunnat tarjoavat normaalin maapartiotoiminnan lisäksi jäsenilleen veneitä sekä muita vesiliikennevälineitä. Meripartiolippukuntien käyttämät termit poikkeavat jonkun verran muista lippukunnista. Esimerkiksi vartiota kutsutaan meripartioinnissa venekunnaksi ja vartionjohtajaa vastaavasti venekunnanjohtajaksi. Lisäksi on myös lippukuntakohtaisia nimityksiä, kuten joissain maapartiolippukunnissakin. == Katso myös == * Luettelo Suomen partiolippukunnista == Lähteet == ==Aiheesta muualla== *Lippukunta PartioWikin mukaan
Toroidi (käämi)

thumb|Toroidimuuntaja, eli rengassydänmuuntaja Toroidi on sähkötekniikassa toroidipinnan muotoinen käämi, jossa johdin on käämitty toroidin muotoon. Toroidin muotoisessa kuristimessa tai muuntajassa ('rengassydänmuuntaja') sydän on yleensä rautaa tai muuta ferromagneettista materiaalia kuten ferriittiä. Toroideja käytetään kuristimina erilaisissa sähköisissä piireissä kuten radiolähettimissä ja -vastaanottimissa, koska toroidilla voidaan saavuttaa kokoonsa nähden korkea induktanssi ja korkea Q-arvo. Toroideja käytetään myös muuntajissa ja hakkurivirtalähteissä. Toroidin muotoisilla käämeillä on solenoidia pienempi resistanssi johtuen pienemmästä johdinkierrosmäärästä. Magneettinen vuo sijoittuu toroidin muotoisissa käämeissä kokonaan toroidin ytimen sisään eli sillä on pienempi hajakenttä kuin vastaavalla solenoidilla eikä siten häiritse lähellä olevia muita kohteita. ==Katso myös== * Teslakäämi * Torus Luokka:Elektroniikan komponentit Luokka:Sähkömagnetismi
Inuittikielet

Inuittikielet on kieliryhmä, joka kuuluu eskimo-aleuttilaisen kielikunnan eskimokielten ryhmään. Puhujat ovat pääosin inuitteja. ==Nykytilanne== Inuittikielet muodostavat nauhamaisen murrejatkumon, joka alkaa Alaskan länsirannikolta ja jatkuu pitkin Pohjois-Amerikan mannermaan pohjoisreunaa aina Newfoundlandiin asti ja edelleen Baffininsaaren kautta Grönlannin länsi- ja itärannikolle. Kielet ovat hyvin läheistä sukua keskenään ja usein käytetäänkin koko kieliryhmästä nimeä inuiitti, inuit, inuiitin kieli tai inuitin kieli. ==Luokittelu== Inuittikielet jaetaan neljään tai viiteen kieleen, jotka edelleen jakautuvat useiksi murteiksi (suluissa SIL:n käyttämä kielikoodi). https://www.ethnologue.com/show_lang_family.asp?code=esk *inupiatun - SIL International jakaa tämän kahteen eri kieleen, jota usein pidetään inupiatunin murteina ** Pohjois-Alaskan murre eli Pohjois-Alaskan inupiatun (SIL:esi) ** Sewardin niemimaan murre eli Luoteis-Alaskan inupiatun (SIL:esk) *inuvialuktun eli läntisen Kanadan inuktitut (SIL:ikt) ** uummarmiutun ** siglitun ** inuinnaqtun *inuktitut eli itäisen Kanadan inuktitut (SIL:ike) ** Keewatinin murre ** Labradorin murre ** Baffinin murre *grönlanti eli kalaallisut (SIL:kal) ** pohjoisgrönlanti eli inuktun ** länsigrönlanti eli kalaallisut ** itägrönlanti == Kirjoittaminen == Inuiittikieliä kirjoitetaan kielestä riippuen joko latinalaista kirjaimistoa tai tavumerkkejä käyttäen (esim. Inuktitutin tavumerkit). == Lähteet == == Aiheesta muualla == *
Hot swap

Hot swap on esimerkiksi tietokoneissa ja matkapuhelimissa käytetty tekniikka, joka mahdollistaa jonkin laitteen komponentin poistamisen tai korvaamisen laitteen ollessa päällä. Hot swap -tekniikkaa on käytetty erityisesti palvelimissa, joissa rikkoutunut kiintolevy tai virtalähde voidaan vaihtaa konetta sammuttamatta. Eräät laitteistot mahdollistavat myös tietokoneen suorittimien, muistin ja emolevyjen vaihtamisen lennosta. Hot swap -ominaisuus on tullut alempaan hintaluokkaan USB-väylän myötä, johon liitettävät tietokoneen lisälaitteet tukevat tätä tekniikkaa. Myös ympäristöissä, joissa SCSI-järjestelmät olisivat liian kalliita (paljon tallennettavaa tietoa, saantinopeudella ei kriittistä merkitystä, budjetti pieni) Serial-ATA -järjestelmät ovat tulossa yhä suositummiksi. Serial ATA -kiintolevyt tukevat hot swapia ja mikäli ohjainkorttikin sitä tukee, voidaan kiintolevyjä poistaa lennosta myös näissä järjestelmissä. Hot swap johdot irrottamalla ei ole suositeltavaa vaan sitä varten on syytä hankkia erikseen nk. hot swap -kehikko, jolloin kiintolevyjen virrankatkaisu ja datakaapelin poisto sujuvat helposti. Hot swap -liittimien maadoituspinnit ovat pidempiä kuin muut pinnit, jolloin laitteelta katkeaa ensin sähkön syöttö ja vasta hetken päästä maadoitus, jota hyödyntämällä voidaan erilaisia komponentteja vaihtaa sammutamatta koko laitteistoa komponentin vaihtamisen ajaksi. Tämän kaltaisia ratkaisuja käytetään yleensä laitteistoissa joiden hetkellinenkin sammuttaminen toisi huomattavia haittoja tai suoranaista taloudellista tappiota. Tyypillinen käyttökohde on ollut palvelimet, mutta tekniikka on levinnyt myös kotitietokoneisiinkin. == Lähteet == Luokka:Tietokonetekniikka Luokka:Matkapuhelimet